## Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

### NN 113/2013 (11.9.2013.), Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

VLADA REPUBLIKE HRVATSKE

2460

Na temelju članka 63. stavka 2. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 5. rujna 2013. godine donijela

UREDBU

O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA REGIONALNOGA RAZVOJA I FONDOVA EUROPSKE UNIJE

Članak 1.

U Uredbi o unutarnjem ustrojstvu Ministarstva regionalnoga razvoja i fondova Europske unije (»Narodne novine«, br. 27/2012 i 40/2013), članak 2. briše se.

Članak 2.

U članku 3. stavku 1. točka 6. briše se.

Dosadašnje točke 7. i 8. postaju točke 6. i 7.

Članak 3.

U članku 4. riječi: »Zakona o pravu na pristup informacijama »Narodne novine«, br. 172/2003, 144/2010 i 77/2011)« zamjenjuju se riječima: »važećih propisa o pravu na pristup informacijama«.

Članak 4.

U članku 5. stavku 1. iza riječi: »fizičke i tehničke zaštite;« dodaju se riječi: »poslove informacijske sigurnosti;«.

Članak 5.

U članku 9. stavku 1. iza riječi: »godišnjeg plana rada Ministarstva« dodaje se zarez i riječi: »poslove informacijske sigurnosti«.

Članak 6.

U članku 13. stavku 1. iza riječi: »uredskog poslovanja u Ministarstvu« dodaje se zarez i riječi: »obavlja poslove informacijske sigurnosti«.

Članak 7.

U članku 13.a iza riječi: »sitnog inventara« dodaju se riječi: »obavlja poslove informacijske sigurnosti«.

Članak 8.

U članku 14. stavak 1. mijenja se i glasi:

»Služba za nabavu obavlja poslove vezane za pripremu i provođenje postupaka javne nabave iz nadležnosti rada Ministarstva i sklapanje ugovora o javnoj nabavi radi nabave robe, radova ili usluga koji nisu u nadležnosti Državnog ureda za središnju javnu nabavu; obavlja stručne i administrativne poslove potrebne za provedbu propisa o javnoj nabavi; koordinira pripremu plana nabave Ministarstva, sastavlja odluke, ugovore i svu potrebnu dokumentaciju za pripremu i provedbu postupaka javne nabave, priprema upute, obrasce i smjernice za provedbu postupaka nadmetanja sukladno propisima o javnoj nabavi za potrebe ugovaranja projekata koji se financiraju sredstvima Europske unije iz nadležnosti Ministarstva te drugih programa i projekata u nadležnosti Ministarstva koji se financiranju iz sredstava državnog proračuna Republike Hrvatske, sudjeluje u pripremi i kontroli dokumentacije za nadmetanje korisnika sukladno sklopljenim ugovorima o su/financiranju, sudjeluje u postupcima javne nabave korisnika programa i projekata kao ovlašteni predstavnik Ministarstva, prati i kontrolira provedbu projekata u dijelu koji se odnosi na provedbu postupaka javne nabave, ukazuje na postojanje nedostataka i potrebu poduzimanja mjera radi uklanjanja nedostataka te prema potrebi predlaže pokretanje postupka za uklanjanje nepravilnosti, pruža podršku unutarnjim ustrojstvenim jedinicama Ministarstva u pripremi i provedbi razvojnih i drugih programa u dijelu koji se odnose na javnu nabavu te obavlja i druge poslove iz svoje nadležnosti.«.

Članak 9.

Članak 15. mijenja se i glasi:

»Odjel za pripremu nabave i obradu ponuda obavlja administrativne i stručne poslove vezane za pripremu postupaka javne nabave i obrađuje dostavljene ponude u postupcima javne nabave, obavlja poslove odabira postupka javne nabave, priprema odluke i provodi objave i pozive za pripremu i provedbu postupaka javne nabave, određuje uvjete nabave i ugovaranja s obzirom na predmet nabave, priprema dokumentaciju za nadmetanje, prima ponude i provodi postupak javnog otvaranja ponuda, provodi postupak pregleda, ocjene i analize ponuda, provjerava računsku točnost ponuda, priprema upute, obrasce i smjernice za provedbu postupaka nadmetanja sukladno propisima o javnoj nabavi za potrebe ugovaranja projekata koji se financiraju sredstvima Europske unije iz nadležnosti Ministarstva te drugih programa i projekata u nadležnosti Ministarstva koji se financiranju iz sredstava državnog proračuna Republike Hrvatske, sudjeluje u pripremi i kontroli dokumentacije za nadmetanje korisnika sukladno sklopljenim ugovorima o su/financiranju, sudjeluje u postupcima javne nabave korisnika programa i projekata, pruža podršku unutarnjim ustrojstvenim jedinicama Ministarstva u pripremi i provedbi razvojnih i drugih programa u dijelu koji se odnose na javnu nabavu te obavlja i druge poslove iz svoje nadležnosti.«.

Članak 10.

Članak 16. mijenja se i glasi:

»Odjel za kontrolu izvršenja nabave obavlja administrativne i stručne poslove vezane za praćenje i kontrolu izvršenja postupaka javne nabave i ugovaranja javne nabave iz nadležnosti rada Ministarstva, kontrolira provedbu radnji, pripremljene odluke i dokumentaciju za pripremu i provedbu nabave, sastavlja ugovore i ugovorne troškovnike, vodi registar ugovora o javnoj nabavi i okvirnih sporazuma s redovnim ažuriranjem podataka, izrađuje izvješća o postupcima javne nabave i sklopljenim ugovorima i okvirnim sporazumima, priprema ugovaranje promjena po sklopljenim ugovorima ili raskide ugovora, sastavlja očitovanja po žalbama i dostavlja dokumentaciju nadležnom tijelu za postupanje po žalbama prati i kontrolira provedbu projekata u dijelu koji se odnosi na provedbu postupaka javne nabave, ukazuje na postojanje nedostataka i potrebu poduzimanja mjera radi uklanjanja nedostataka te prema potrebi predlaže pokretanje postupka za uklanjanje nepravilnosti, te obavlja i druge poslove iz svoje nadležnosti.«.

Članak 11.

U članku 16.a stavku 1. riječi: »obavlja stručne poslove vezane uz informacijsku sigurnost« brišu se.

Članak 12.

U članku 16.b stavak 1. mijenja se i glasi:

»Sektor za proračun, financije i računovodstvo organizira, kontrolira i prati izvršenje svih financijskih i računovodstvenih poslova sukladno zakonu i brine o zakonitoj primjeni važećih materijalno-financijskih propisa, organizira i koordinira rad na izradi strateškog plana za trogodišnje razdoblje, godišnjih planova potrebnih financijskih sredstava, priprema zahtjeve i obavlja plaćanje tekućih i kapitalnih izdataka i transfera putem sustava Državne riznice; obavlja upravne i stručne poslove vezane uz ustrojavanje i vođenje zakonom propisanih poslovnih knjiga, vrši kontrolu knjigovodstvene dokumentacije, obavlja kontiranje i knjiženje poslovnih događaja, izradu godišnjih, polugodišnjih, tromjesečnih, mjesečnih i statističkih izvješća; analizira financijsko poslovanje u okviru svoje nadležnosti; pruža potporu ustrojstvenim jedinicama u čijoj su nadležnosti razvojni projekti financirani sredstvima inozemnih zajmova, darovnica i fondova EU u dijelu pripreme metodologije i modela financiranja, planiranja i praćenja tijeka financiranja; sudjeluje u pregovorima o kandidiranju projekata koji će se financirati kroz projekte međunarodnih financijskih institucija, darovnica i fondova EU za operativne programe iz nadležnosti Ministarstva; prati postupak ugovaranja i povlačenja sredstava iz vanjskih izvora i plaćanja iz državnog proračuna; sudjeluje u poslovima ustrojavanja sustava praćenja tijeka financijskih sredstava; prati dinamiku provedbe i analizira ostvarenje razvojnih projekata; sudjeluje u pripremi financijskih izvješća za davatelje financijskih sredstava uz nadležne ustrojstvene jedinice na temelju podataka proizašlih iz računovodstvenog sustava; prati trošenje sredstava namijenjenih za provedbu financiranih programa; provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela EU, koordinira i upravlja provedbom projekata iz nadležnosti rada Ministarstva koji su odabrani za sufinanciranje od strane EU kroz programe pretpristupne pomoći; prati trošenje programskih sredstava pomoći EU po pojedinom projektu; prati ispravnost i redoslijed procedura propisanih od EU koje se odnose na provedbu svakog pojedinog projekta; prati vremenski okvir provedbe svakog projekta; izrađuje izvješća za provedbu pojedinog projekta; izrađuje dokumente potrebne za rad komisija, odbora i radnih tijela vezano uz suradnju s EU; koordinira uspostavljanje i razvoj metodologija financijskog upravljanja i sustava unutarnjih kontrola u Ministarstvu te je usmjeren na uspostavljanje unutarnjih kontrola i analizu rizika u Ministarstvu u dijelu praćenja prihoda i primitaka, izvršavanju rashoda i materijalnih sredstava, postupaka javne nabave i upravljanja projektima, s ciljem izvršavanja poslova iz nadležnosti rada Ministarstva; ukazuje na nedostatke, inicira i sudjeluje u implementaciji mjera za otklanjanje utvrđenih manjkavosti sustava, inicira i izrađuje smjernice i druge provedbene upute o postupanju kojima se uređuju opisi poslova, ovlasti i odgovornosti pojedinih sudionika u procesima planiranja i izrade programa, praćenja realizacije programa, obrade financijske dokumentacije, internog izvješćivanja o izvršavanju proračunskih sredstava, ostvarenim ciljevima Ministarstva, rizicima i dr.; u suradnji s ostalim ustrojstvenim jedinicama potiče razvoj informacijskih sustava, pruža potporu u osmišljavanju načina unapređenja poslovnih procesa; obavlja aktivnosti vezane uz ažuriranje imovine koju koristi Ministarstvo, u registar tijela nadležnog za upravljanje državnom imovinom, obavlja i druge poslove iz svoje nadležnosti.«.

Članak 13.

Članak 16.j mijenja se i glasi:

»Služba za financiranje razvojnih programa pruža potporu ustrojstvenim jedinicama u čijoj su nadležnosti razvojni projekti financirani sredstvima inozemnih zajmova, darovnica i fondova EU u dijelu pripreme metodologije i modela financiranja, planiranja i praćenja tijeka financiranja; sudjeluje u pregovorima o kandidiranju projekata koji će se financirati kroz projekte međunarodnih financijskih institucija, darovnica i fondova EU za operativne programe iz nadležnosti Ministarstva; prati postupak ugovaranja i povlačenja sredstava iz vanjskih izvora i plaćanja iz državnog proračuna; sudjeluje u poslovima ustrojavanja sustava praćenja tijeka financijskih sredstava; provodi aktivnosti financijskog praćenja razvojnih projekata kroz uspostavljene evidencije ugovora, građevinskih situacija, računa i instrumenata osiguranja plaćanja; prati trošenje sredstava namijenjenih za provedbu financiranih programa; provodi formalne, suštinske i računske kontrole ispravnosti dokumentacije i redoslijed procedura propisanih od međunarodnih financijskih institucija i tijela EU; prati dinamiku provedbe i analizira ostvarenje razvojnih projekata; sudjeluje u pripremi financijskih izvješća za davatelje financijskih sredstava uz nadležne ustrojstvene jedinice na temelju podataka proizašlih iz računovodstvenog sustava; sukladno zahtjevima upravljačkog tijela priprema analitičke podloge i izrađuje analize u svrhu donošenja odluka; provodi uspostavu i razvoj metodologije financijskog upravljanja i kontrola u svrhu ekonomičnog, djelotvornog i učinkovitog raspolaganja proračunskim sredstvima kako bi se postigla što veća vrijednost za novac; izrađuje plan uspostave i razvoja financijskog upravljanja i kontrola; koordinira uspostavu, vođenje i ažuriranje registra poslovnih procesa i rizika u svim segmentima poslovanja Ministarstva; provodi analizu rizika i izrađuje prijedlog plana upravljanja rizicima u svrhu njihovog smanjenja i otklanjanja; izrađuje izvješća o uspostavi i funkcioniranju sustava financijskog upravljanja i kontrola, sudjeluje u izradi strateških i operativnih planova Ministarstva u okviru svoje nadležnosti; ukazuje na nedostatke, inicira i sudjeluje u implementaciji mjera za otklanjanje utvrđenih manjkavosti sustava, inicira i izrađuje smjernice i druge provedbene upute o postupanju kojima se uređuju opisi poslova, ovlasti i odgovornosti pojedinih sudionika u procesima planiranja i izrade programa, praćenja realizacije programa, obrade financijske dokumentacije, internog izvješćivanja o izvršavanju proračunskih sredstava, ostvarenim ciljevima Ministarstva, rizicima i dr.; u suradnji s ostalim ustrojstvenim jedinicama potiče razvoj informacijskih sustava, pruža potporu u osmišljavanju načina unapređenja poslovnih procesa; obavlja aktivnosti vezane uz provođenje evidencije državne imovine u registar tijela nadležnog za upravljanje državnom imovinom.«.

Članak 14.

U članku 16.k stavku 1. riječi: »organizira, provodi, usklađuje i nadzire provođenje poslova vezanih za informacijsku sigurnost;« brišu se.

U stavku 2. točki 2.a.2.2. riječi: »te informacijsku sigurnost« brišu se.

Članak 15.

U naslovu iznad članka 16.m riječi: »te informacijsku sigurnost« brišu se.

Članak 16.

U članku 16.m stavku 1. riječi: »te informacijsku sigurnost« i riječi: »organizira, provodi, usklađuje i nadzire provođenje poslova vezanih za informacijsku sigurnost u Ministarstvu,« brišu se.

Članak 17.

U članku 50. stavak 1. mijenja se i glasi:

»Uprava za regionalni razvoj obavlja upravne i stručne poslove koji se odnose na predlaganje politike regionalnoga razvoja i uspostavu cjelovitog sustava planiranja, programiranja, upravljanja i financiranja regionalnoga razvoja; predlaganje strateških ciljeva, prioriteta i mjera regionalnoga razvoja; izradu višegodišnjih i godišnjih strateških i operativnih dokumenata za regionalni razvoj koji se financiraju iz državnog proračuna, fondova EU te drugih izvora; uspostavu cjelovitog sustava praćenja i vrednovanja politike regionalnoga razvoja; izvještavanje o provedbi politike regionalnoga razvoja; koordinaciju provedbe važećih propisa i dokumenata o regionalnom razvoju; pripremu i provedbu odgovarajućeg Operativnog programa iz nadležnosti Ministarstva; predlaže politiku održivog razvoja Jadranskog mora, otoka i priobalja te uspostavu cjelovitog sustava planiranja, programiranja, upravljanja i financiranja održivog razvoja otoka i priobalja za sve upravne razine; planira izradu i provedbu strateških dokumenata i projekata prometne, komunalne i društvene infrastrukture na otocima i u priobalju; pokretanje, usklađivanje i nadzor poslova određenih aktima i propisima kojima se uređuje razvitak otoka i priobalja; pripremu, provedbu i praćenje razvojnih programa i projekata, politike regionalnoga razvoja, vodeći pritom posebno računa o područjima koja prema stupnju razvijenosti značajno zaostaju za nacionalnim prosjekom; koordinira izradu Stambenog programa za potpomognuta i demografski ugrožena područja te prati njegovu provedbu; obavlja i druge poslove iz svoje nadležnosti.«.

U stavku 2. točka 5.4. briše se.

Članak 18.

U članku 51. stavku 1. iza riječi: »Strategije regionalnoga razvoja Republike Hrvatske« dodaju se riječi: »koordinaciju izrade Stambenog programa za potpomognuta i demografski ugrožena područja i praćenje njegove provedbe«, a riječi: »prvog prioriteta IPA Operativnog programa regionalne konkurentnosti iz nadležnosti Ministarstva utvrđenih u Operativnom sporazumu između tijela Operativne strukture;« zamjenjuju se riječima: »odgovarajućeg Operativnog programa;«.

Članak 19.

U članku 52. stavku 1. iza riječi: »Strategije regionalnoga razvoja Republike Hrvatske« dodaju se riječi: »koordinaciju izrade Stambenog programa za potpomognuta i demografski ugrožena područja i praćenje njegove provedbe«, a riječi: »prvog prioriteta IPA Operativnog programa regionalne konkurentnosti, a pri tom je odgovorna za poslove programiranja, praćenje provedbe na razini prioriteta te izvještavanje o tome, praćenje i nadzor provedbe projekta tehničke pomoći, izvještavanje o nepravilnostima, surađuje i koordinira aktivnosti s drugim tijelima operativne strukture, sudjeluje u pripremi i izradi priručnika o postupanju iz svoje nadležnosti;« zamjenjuju se riječima: »odgovarajućeg Operativnog programa, a pri tom je odgovorna za poslove programiranja, praćenje provedbe na razini prioriteta te izvještavanje o tome; suradnju i koordinaciju aktivnosti s drugim tijelima operativne strukture te sudjelovanje u pripremi i izradi priručnika o postupanju iz svoje nadležnosti;«.

Članak 20.

U članku 53. iza riječi: »Strategije regionalnoga razvoja Republike Hrvatske« dodaju se riječi: »koordinaciju izrade Stambenog programa za potpomognuta i demografski ugrožena područja«, a riječi: »prvog prioriteta IPA Operativnog programa regionalne konkurentnosti i pri tom je nadležan za programiranje, praćenje i nadzor provedbe projekta tehničke pomoći, izvještavanje o nepravilnostima, surađuje i koordinira aktivnosti s drugim tijelima operativne strukture, sudjeluje u izradi priručnika o postupanju iz svoje nadležnosti i sudjeluje u izradi financijskih, operativnih i drugih sporazuma. Odjel utvrđuje rizike i sudjeluje u prijavi nepravilnosti iz svoje nadležnosti« zamjenjuju se riječima: »odgovarajućeg Operativnog programa i pri tom je nadležan za programiranje te, u okviru svoje nadležnosti, surađuje i koordinira aktivnosti s drugim tijelima operativne strukture; utvrđuje mjere za provedbu prioriteta Operativnog programa te razvija uvjete i planove za njihovu provedbu; inicira i razvija strateške projekte, što pridonosi ostvarivanju prioritetnih ciljeva operativnog programa i politike regionalnog razvoja; sudjeluje u pripremi nacrta kriterija za odabir projekata u okviru odgovarajućeg prioriteta ili mjere; sudjeluje u provedbi vrednovanja operativnih programa u skladu s planovima vrednovanja; sudjeluje u provedbi mjera informiranja i vidljivosti s posebnim naglaskom na mjere namijenjene korisnicima u skladu s komunikacijskim planom; sudjeluje u pripremi i izradi priručnika o postupanju iz svoje nadležnosti te izradi financijskih, operativnih i drugih sporazuma; čuva dokumente i evidencije o provedbi funkcija radi osiguravanja odgovarajućeg revizijskog traga; priprema podatke iz svoje nadležnosti potrebne za praćenje provedbe prioriteta i mjera; utvrđuje rizike i sudjeluje u prijavi nepravilnosti iz svoje nadležnosti;«.

Članak 21.

Članak 54. mijenja se i glasi:

»Odjel za praćenje politike regionalnoga razvoja obavlja stručne i tehničke poslove koji se odnose na uspostavu i vođenje cjelovitog sustava praćenja politike regionalnog razvoja i izvještavanja o njenim učincima; uspostavu i vođenje integriranog informacijskog sustava regionalnog razvoja; sudjelovanje u utvrđivanju pokazatelja uspješnosti za praćenje provedbe strateških i operativnih dokumenata te poticajnih mjera za regionalni razvoj koji se financiraju iz državnog proračuna, fondova EU te drugih izvora; prikupljanje i obradu godišnjih izvješća središnjih tijela državne uprave o učincima provedbe programa središnje razine i godišnjih izvješća županija o provedbi županijskih razvojnih strategija; izvještavanje o provedbi politike regionalnog razvoja; sudjelovanje u pripremi višegodišnjih i godišnjih strateških i operativnih dokumenata za regionalni razvoj; sudjelovanje u donošenju prijedloga i u izradi nacrta zakonskih akata te financijskih, operativnih i drugih sporazuma; obavljanje poslova praćenja provedbe Stambenog programa za potpomognuta i demografski ugrožena područja; sudjelovanje u izvršenju poslova vezanih uz pripremu i provedbu odgovarajućeg Operativnog programa, pri čemu je nadležan za praćenje provedbe na razini prioriteta te izvještavanja o provedbi; u okviru svoje nadležnosti surađuje i koordinira aktivnosti s drugim tijelima operativne strukture uključenim u provedbu programa; osigurava unos podataka u informatički sustav praćenja provedbe, nadzora i izvještavanja EU programa (MIS) u okviru nadležnosti Odjela; sudjeluje u provedbi vrednovanja operativnih programa u skladu s planovima vrednovanja; sudjeluje u pripremi i izradi priručnika o postupanju iz svoje nadležnosti te izradi financijskih, operativnih i drugih sporazuma; čuva dokumente i evidencije o provedbi funkcija radi osiguravanja odgovarajućeg revizijskog traga; koordinira prikupljanje i pripremu podataka potrebnih za praćenje provedbe prioriteta i mjera; utvrđuje rizike i sudjeluje u prijavi nepravilnosti iz svoje nadležnosti; obavlja i druge poslove iz svoje nadležnosti.«.

Članak 22.

U članku 55. stavak 1. mijenja se i glasi:

»Služba za provedbu EU programa regionalnoga razvoja obavlja upravne, stručne i tehničke poslove koji se odnose na upravljanje i provedbu odgovarajućeg Operativnog programa, a pri tom je odgovorna za evaluaciju i ugovaranje projekata, uspostavu, nadzor i kontrolu sustava procedura i postupaka te praćenje provedbe projekata; sudjelovanje u pripremi i revidiranju programa; suradnju i koordinaciju s drugim tijelima operativne strukture uključenim u provedbu programa; pripremu natječajne dokumentacije i objavu natječaja za dodjelu bespovratnih sredstava, odabir projekata i zaključivanje ugovora s korisnicima i Posredničkim tijelom razine 2; provođenje mjera vidljivosti te savjetodavnih mjera za informiranje korisnika o pravima i odgovornostima; pripremu priručnika o postupanju; pripremu planova rada i analiza radne opterećenosti, davanje prijedloga za zapošljavanje i usavršavanje službenika koji sudjeluju u izradi i provedbi programa; vođenje registra rizika; praćenje izvršenja korektivnih mjera; financijsko upravljanje sredstvima namijenjenih provedbi prioriteta programa; pripremu i izradu potrebne financijske analize i izvješća u svrhu praćenja iskorištenosti sredstava, te prema potrebi predlaže realokacije na razini prioriteta/mjera kako bi se raspoloživa sredstva učinkovito iskoristila; suradnju i koordinaciju s drugim tijelima u provedbi programa regionalnoga razvoja koji se financiraju iz državnog proračuna i fondova EU te obavlja i druge poslove iz svoje nadležnosti.«.

U stavku 2. dodaje se nova točka 5.1.2.2. koja glasi: »Odjel za evaluaciju i ugovaranje EU projekata«.

Dosadašnja točka 5.1.2.2. postaje točka 5.1.2.3.

Članak 23.

Članak 56. mijenja se i glasi:

»Odjel za uspostavu, nadzor i kontrolu sustava provedbe programa obavlja stručne i tehničke poslove koji se odnose na: uspostavu, nadzor i kontrolu sustava procedura i postupaka vezanih uz provedbu odgovarajućeg Operativnog programa; suradnju i koordinaciju s drugim tijelima operativne strukture uključenim u provedbu programa kao i nadležnim ustrojstvenim jedinicama unutar drugih tijela zaduženih za sustav upravljanja i financijsko planiranje EU fondova; koordinaciju izrade i sudjelovanje u izradi priručnika o postupanju; koordinaciju pripreme dokumenata za upravljanje ljudskim potencijalima za službenike koji sudjeluju u izradi i provedbi programa; koordinaciju komunikacije s vanjskim i unutarnjim revizorima; planiranje i upravljanje alokacijama iz EU sredstava i nacionalnih izvora te osiguravanje nacionalnog sufinanciranja projekata i programa u nadležnosti Sektora; osiguravanje redovnog izvještavanja o provedbi i praćenju provedbe planova nabave; pripremanje prognoze korištenja sredstava te financijskih obveza po projektima, na temelju podataka Posredničkog tijela razine 2 i ostalih odjela, te upravljanje procesom planiranja i izrade financijskih planova i sustava financijskog izvješćivanja o provedbi programa koji se provode u Sektoru za politiku regionalnoga razvoja i predlaganje realokacije sredstava na razini prioriteta/mjera; koordinacija i osiguravanje unosa podataka u informatički sustav praćenja provedbe, nadzora i izvještavanja EU programa (MIS); praćenje i analizu financijskog tijeka realizacije provedbe programa (N+3 pravilo); sudjelovanje u definiranju pokazatelja za praćenje provedbe na razini programa; pripremanje i dostavu tijelu odgovornom za plaćanje zahtjeva za prijenos javnih sredstava korisniku te osiguravanje ukupnog plaćanja javnog doprinosa; osiguravanje provedbe naknade sredstva koja nisu ispravno plaćena te vođenje evidencije o iznosima koji trebaju biti ili su naknađeni; dostavu tijelu za ovjeravanje i tijelu odgovornom za plaćanja informacije o iznosima koji trebaju biti nadoknađeni te o već nadoknađenim sredstvima; sudjelovanje u izradi nacrta zakonskih akata i financijskih, operativnih i drugih sporazuma; čuva dokumente i evidencije o provedbi funkcija radi osiguravanja odgovarajućeg revizijskog traga; priprema podatke iz svoje nadležnosti potrebne za praćenje provedbe prioriteta i mjera ili izvještavanje o provedbi politike regionalnoga razvoja; utvrđuje rizike i sudjeluje u prijavi nepravilnosti iz svoje nadležnosti te obavlja druge poslove iz svoje nadležnosti.«.

Članak 24.

Iza članka 56. dodaje se naslov i članak 56.a koji glase:

»5.1.2.2. Odjel za evaluaciju i ugovaranje EU projekata

Članak 56.a

Odjel za evaluaciju i ugovaranje EU projekata obavlja upravne, stručne i tehničke poslove koji se odnose na: koordinaciju pripreme nacrta kriterija za odabir projekata u okviru odgovarajućeg prioriteta ili mjere te podnošenje Upravljačkom tijelu na provjeru; planiranje i pokretanje izbora projekata u obliku otvorenog poziva za dostavu prijedloga projekata ili ograničenog poziva za dostavu prijedloga projekata te provedbu postupaka odabira projekata; pripremu smjernica/uputa za prijavitelje za ocjenjivanje i preliminarnu procjenu projekata u suradnji s Posredničkim tijelom razine 2; osiguravanje ocjenjivanja sukladnosti projekata s kriterijima odabira koje je odobrio Nadzorni odbor za Operativni program; odabir projekata za financiranje te podnošenje Posredničkom tijelu razine 2 na preliminarnu procjenu sukladnosti s pravilima prihvatljivosti; zaključivanje ugovora o dodjeli bespovratnih sredstava s korisnicima i Posredničkim tijelom razine 2; osiguravanje unosa podataka u informatički sustav praćenja provedbe, nadzora i izvještavanja EU programa (MIS); sudjeluje u izradi nacrta zakonskih akata iz područja nadležnosti; sudjeluje u pripremi i izradi priručnika o postupanju iz svoje nadležnosti te izradi financijskih, operativnih i drugih sporazuma; sudjeluje u planiranju i pripremi projekta tehničke pomoći; čuva dokumente i evidencije o provedbi funkcija radi osiguravanja odgovarajućeg revizijskog traga; priprema podatke iz svoje nadležnosti potrebne za praćenje provedbe prioriteta i mjera; utvrđuje rizike i sudjeluje u prijavi nepravilnosti iz svoje nadležnosti te obavlja i druge poslove iz svoje nadležnosti.«.

Članak 25.

U naslovu iznad članka 57. redni broj: »5.1.2.2.« zamjenjuje se rednim brojem: »5.1.2.3.«.

Članak 26.

Članak 57. mijenja se i glasi:

»Odjel za provedbu EU programa regionalnoga razvoja obavlja stručne i administrativne poslove koji se odnose na: provedbu projekata u okviru programa regionalnoga razvoja, prvenstveno odgovarajućeg Operativnog programa; sudjelovanje u organizaciji natječaja za dodjelu bespovratnih sredstava i odabiru projekata koji se financiraju iz programa; provođenje mjera informiranja i vidljivosti s posebnim naglaskom na mjere namijenjene korisnicima u skladu s Komunikacijskim planom pripremljenim od strane Koordinacijskog tijela uključujući organizaciju informativnih radionica o natječajima za dodjelu bespovratnih sredstava; provođenje savjetodavnih mjera osiguravajući razumijevanje korisnika o njihovim pravima i odgovornostima u vezi s financiranjem; praćenje, nadzor i izvještavanje o provedbi projekata; suradnju i koordinaciju s drugim tijelima u provedbi programa regionalnoga razvoja; provođenje propisanih procedura i postupaka vezanih uz provedbu programa kao i izradu pregleda postojećih i planiranih aktivnosti vezano uz djelokrug rada; prikupljanje podataka potrebnih za izradu prognoze korištenja sredstava te financijskih obveza po projektima te ostale podatke o tijeku provedbe projekata za potrebe ostalih odjela; sudjelovanje u planiranju i pripremi projekata tehničke pomoći; sudjelovanje u izradi nacrta zakonskih akata, te izradi tekstova financijskih, operativnih i drugih sporazuma; sudjeluje u pripremi i izradi priručnika o postupanju iz svoje nadležnosti; čuva dokumente i evidencije o provedbi funkcija radi osiguravanja odgovarajućeg revizijskog traga; priprema podatke iz svoje nadležnosti potrebne za praćenje provedbe prioriteta i mjera; utvrđuje rizike i sudjeluje u prijavi nepravilnosti iz svoje nadležnosti te obavlja druge poslove iz svoje nadležnosti.«.

Članak 27.

U članku 65. stavku 1. iza riječi: »izvora« dodaju se riječi: »financiranja; obavlja poslove vezane za uspostavu pravila i procedura za provedbu, praćenje, kontrolu te osiguranje kvalitete provedbe razvojnih programa i projekata i namjenskog trošenja sredstava, izvješćivanje i informiranje zainteresirane javnosti o provedbi istih; surađuje s drugim tijelima u provedbi programa regionalnoga razvoja koji se financiraju iz državnog proračuna, fondova Europske unije i drugih izvora financiranja, surađuje s tijelima jedinica lokalne i područne (regionalne) samouprave, drugim ustrojstvenim jedinicama unutar ministarstva i ostalim ministarstvima po pitanju provedbe razvojnih projekata te sa zainteresiranom javnošću, provodi odgovarajuće mjere vezane uz ostvarenje prava na poreznu olakšicu obveznika poreza na dobit (potpore male vrijednosti) i ostale mjere s elementima državne potpore te«.

Članak 28.

U članku 66. stavak 1. mijenja se i glasi:

»Služba za pripremu i provedbu razvojnih programa obavlja upravne i stručne poslove koji se odnose na: sudjelovanje u izradi prijedloga razvojnih programa i projekata te inicijativa kojima je cilj ubrzati razvoj pojedinih područja Republike Hrvatske, s posebnim naglaskom na poticanje razvoja potpomognutih područja, kao i drugih područja od posebnog državnog interesa; pripremu sustava provedbe projekata i razradu po aktivnostima, utvrđivanje plana izvršenja aktivnosti, koordiniranje izrade radnih priručnika, prijavnih obrazaca s uputama i smjernicama za primjenu, koordiniranje izrade plana ocjenjivanja projektnih prijedloga i organizaciju postupka stručnog ocjenjivanja kvalitete projekata, obavljanje postupaka provjere prihvatljivosti projekata sukladno uvjetima poziva za predlaganje, koordiniranje pripreme smjernica za izradu natječajne dokumentacije za prijavitelje regionalnih i lokalnih razvojnih projekata; osiguravanje odgovarajuće kvalitete projektnih prijedloga i njihove usklađenosti s razvojnim prioritetima na nacionalnoj i regionalnoj razini, koordinira prikupljanje i pripremu podataka potrebnih za izradu svih podloga, analiza i izvješća iz nadležnosti Sektora te obavlja, predlaže i koordinira te po potrebi i provodi odgovarajuće mjere vezane uz ostvarenje prava na poreznu olakšicu obveznika poreza na dobit (potpore male vrijednosti) i koordinira ostale mjere s elementima državne potpore te druge poslove iz svoje nadležnosti.«.

U stavku 2. dodaje se točka 5.3.1.3. Odjel za provedbu poticajnih mjera razvoja i državnih potpora.

Članak 29.

Iza članka 68. dodaje se naslov i članak 68.a koji glase:

»5.3.1.3. Odjel za provedbu poticajnih mjera razvoja i državnih potpora

Članak 68.a

Odjel za provedbu poticajnih mjera razvoja i državnih potpora obavlja administrativne i stručne poslove koji se odnose na provedbu poticajnih mjera razvoja te pripremu provedbenih mjera koje se odnose na ostvarenje prava na poreznu olakšicu obveznika poreza na dobit (potpore male vrijednosti), provedbu utvrđenih mjera prema razrađenim aktivnostima, izradu obrazaca potrebne dokumentacije, sistematiziranje obrazaca u cjelinu, izradu uputa i smjernica za potencijalne prijavitelje vezano za postupak ostvarenja prava na poreznu olakšicu obveznika poreza na dobit, pripremanje godišnjih radnih planova za sustav ostvarenje prava na poreznu olakšicu obveznika poreza na dobit, utvrđivanje operativnih mjera za prikupljanje podataka, analizu i izvješćivanje o praćenju sustava ostvarenja prava na poreznu olakšicu obveznika poreza na dobit, na temelju prikupljenih podataka izradu analize, statistike i izvješća o ostvarenju prava na poreznu olakšicu obveznika poreza na dobit, pripremu analize podataka za izradu godišnjih izvješća, pripremu ostalih poticajnih mjera bitnih za regionalni razvoj i drugih mjera s elementima državne potpore te obavlja i druge poslove iz svoje nadležnosti.«.

Članak 30.

Naslovi iznad članaka i članci 72., 73., 74., 75., 76., 77., 78., 79., 80., 81., 82., 83., 84., 85., 86., 87., 88., 89., 90., 91., 92., 93., 94., 95. i 96. brišu se.

Članak 31.

U naslovu iznad članka 97. redni broj: »7.« zamjenjuje se rednim brojem: »6.«.

Članak 32.

U naslovu iznad članka 98. redni broj: »8.« zamjenjuje se rednim brojem: »7.«.

U stavku 1. riječi: »uz potporu regionalnih ureda;« brišu se.

U stavku 2. redni brojevi: »8.1. i 8.2.« zamjenjuju se rednim brojevima: »7.1. i 7.2.«.

Članak 33.

U naslovu iznad članka 99. redni broj: »8.1.« zamjenjuje se rednim brojem: »7.1.«.

Članak 34.

U naslovu iznad članka 100. redni broj: »8.2.« zamjenjuje se rednim brojem: »7.2.«.

U članku 100. riječi: »a uz potporu regionalnih ureda;« brišu se.

Članak 35.

U članku 104. stavku 2. riječ: »upravljaju« zamjenjuje se riječju: »upravlja«.

Stavci 6. i 8. brišu se.

Članak 36.

Mijenja se tabelarni prikaz okvirnog broja državnih službenika i namještenika potrebnih za obavljanje poslova iz djelokruga Ministarstva regionalnoga razvoja i fondova Europske unije.

Novi okvirni broj državnih službenika i namještenika potrebnih za obavljanje poslova iz djelokruga Ministarstva regionalnoga razvoja i fondova Europske unije prikazan je u tablici, koja je sastavni dio ove Uredbe.

Članak 37.

Ministar regionalnoga razvoja i fondova Europske unije, uz prethodnu suglasnost središnjeg tijela državne uprave nadležnog za službeničke odnose, uskladit će Pravilnik o unutarnjem redu Ministarstva regionalnoga razvoja i fondova Europske unije s odredbama ove Uredbe, u roku 30 dana od dana njezina stupanja na snagu.

Članak 38.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/100

Urbroj: 50301-05/16-13-2

Zagreb, 5. rujna 2013.

Predsjednik

Zoran Milanović, v. r.

OKVIRNI BROJ POTREBNIH DRŽAVNIH SLUŽBENIKA I NAMJEŠTENIKA U MINISTARSTVU REGIONALNOGA RAZVOJA I FONDOVA EUROPSKE UNIJE

|  |  |
| --- | --- |
| Unutarnje ustrojstvene jedinice i upravne organizacije u sastavu Ministarstva | Planirani broj izvršitelja |
| 1. KABINET MINISTRA | 13 |  |
| 2. GLAVNO TAJNIŠTVO MINISTARSTVA | 1 |
| \* neposredno u Glavnom tajništvu, izvan sastava nižih ustrojstvenih jedinica Glavnog tajništva | 1 |
| 2.1. Sektor za pravne i opće poslove te ljudske potencijale | 1 |
| 2.1.1. Služba za pravne poslove i ljudske potencijale | 1 |
| 2.1.1.1. Odjel za pravne poslove | 6 |
| 2.1.1.2. Odjel za ljudske potencijale | 6 |
| 2.1.2. Služba za opće poslove | 1 |
| 2.1.2.1. Odjel za opće poslove | 11 |
| 2.1.2.2. Odjel pisarnice | 6 |
| 2.2. Služba za nabavu | 1 |
| 2.2.1. Odjel za pripremu nabave i obradu ponuda | 6 |
| 2.2.2. Odjel za kontrolu izvršenja nabave | 5 |
| Glavno tajništvo – ukupno | **46** |
| 2.a UPRAVA ZA FINANCIJE I INFORMACIJSKO-TELEKOMUNIKACIJSKE SUSTAVE |  |
| \* neposredno u Upravi, izvan sastava nižih ustrojstvenih jedinica Uprave | 1 |
| 2.a.1. Sektor za proračun, financije i računovodstvo | 1 |
| 2.a.1.1. Služba za proračun i računovodstvo | 1 |
| 2.a.1.1.1. Odjel za proračun | 1 |
| 2.a.1.1.1.1. Pododsjek za pripremu proračuna | 3 |
| 2.a.1.1.1.2. Pododsjek za izvršavanje proračuna | 3 |
| 2.a.1.1.2. Odjel za računovodstvo | 1 |
| 2.a.1.1.2.1. Pododsjek za knjigovodstveno poslovanje | 3 |
| 2.a.1.1.2.2. Pododsjek za obračun dohotka i blagajničke poslove | 3 |
| 2.a.1.2. Služba za financiranje razvojnih programa | 8 |
| 2.a.2. Sektor za informacijsko-telekomunikacijske sustave | 1 |
| 2.a.2.1. Služba za informacijsko-telekomunikacijsku podršku | 8 |
| 2.a.2.2. Služba za poslovnu inteligenciju i analitiku | 8 |
| Uprava za financije i informacijsko-telekomunikacijske sustave – ukupno | **42** |
| 3. UPRAVA ZA STRATEŠKO PLANIRANJE |  |
| \* neposredno u Upravi, izvan sastava nižih ustrojstvenih jedinica Uprave | 1 |
| 3.1. Sektor za koordinaciju pripreme strateških dokumenata i projektne inicijative | 1 |
| 3.1.1. Služba za pripremu i vrednovanje strateških dokumenata | 1 |
| 3.1.1.1. Odjel za metodologiju pripreme i vrednovanje strateških dokumenata | 5 |
| 3.1.1.2. Odjel za pripremu nacionalnih strateških dokumenata | 5 |
| 3.1.2. Služba za praćenje pripreme projekata te strateške inicijative i projekte | 1 |
| 3.1.2.1. Odjel za koordinaciju i praćenje pripreme projekata | 5 |
| 3.1.2.2. Odjel za strateške inicijative i projekte | 5 |
| 3.2. Sektor za programe Europske unije | 1 |
| 3.2.1. Služba za koordinaciju programa tranzicijske i tehničke pomoći Europske unije | 1 |
| 3.2.1.1. Odjel za koordinaciju programa jačanja institucionalne sposobnosti u području političkih kriterija, unutarnjih poslova, pravosuđa, slobode i sigurnosti | 5 |
| 3.2.1.2. Odjel za koordinaciju programa jačanja institucionalne sposobnosti u području reforme javne uprave, javnih financija, unutarnjeg tržišta, statistike, poljoprivrede i ribarstva | 5 |
| 3.2.2. Služba za horizontalne programe, praćenje i vrednovanje provedbe programa EU i tehničku pomoć za instrumente kohezijske politike | 1 |
| 3.2.2.1. Odjel za koordinaciju horizontalnih programa i instrumenata kohezijske politike | 5 |
| 3.2.2.2. Odjel za praćenje i vrednovanje provedbe programa Europske unije | 5 |
| 3.3. Sektor za koordinaciju fondova Europske unije | 1 |
| 3.3.1. Služba za koordinaciju pripreme višegodišnjih programskih dokumenata | 1 |
| 3.3.1.1. Odjel za programe izgradnje infrastrukture | 5 |
| 3.3.1.2. Odjel za programe konkurentnosti i zapošljavanja | 5 |
| 3.3.2. Služba za praćenje provedbe i korištenja fondova EU | 1 |
| 3.3.2.1. Odjel za analize i izvještavanja | 5 |
| 3.3.2.2. Odjel za razvoj i upravljanje integriranim sustavom za upravljanje (MIS) | 5 |
| Uprava za strateško planiranje – ukupno | **70** |
| 4. UPRAVA ZA UPRAVLJANJE OPERATIVNIM PROGRAMIMA |  |
| \* neposredno u Upravi, izvan sastava nižih ustrojstvenih jedinica Uprave | 1 |
| 4.1. Sektor za provedbu operativnih programa | 1 |
| 4.1.1. Služba za uspostavu i unaprjeđenje sustava | 1 |
| 4.1.1.1. Odjel za metodologiju i procedure | 5 |
| 4.1.1.2. Odjel za osiguranje kvalitete sustava | 5 |
| 4.1.2. Služba za poslove upravljanja operativnim programima | 1 |
| 4.1.2.1. Odjel za pripremu, vrednovanje i informiranje | 4 |
| 4.1.2.2. Odjel za praćenje provedbe i izvještavanje | 4 |
| 4.1.2.3. Odjel za financijsko upravljanje i kontrolu | 4 |
| 4.2. Sektor za teritorijalnu suradnju | 1 |
| 4.2.1. Služba za teritorijalnu suradnju s državama članicama Europske unije | 1 |
| 4.2.1.1. Odjel za europsku teritorijalnu suradnju | 5 |
| 4.2.1.2. Odjel za upravljanje tehničkom pomoći | 4 |
| 4.2.2. Služba za prekograničnu suradnju s državama nečlanicama Europske unije | 1 |
| 4.2.2.1. Odjel za vanjske programe prekogranične suradnje | 5 |
| 4.2.2.2. Odjel za praćenje vanjskih programa prekogranične suradnje | 4 |
| 4.2.2.3. Odjel za financijsko upravljanje | 4 |
| 4.3. Služba za kontrolu i pravne poslove | 1 |
| 4.3.1. Odjel za kontrolu | 4 |
| 4.3.2. Odjel za pravne poslove | 4 |
| Uprava za upravljanje operativnim programima – ukupno | **60** |
| 5. UPRAVA ZA REGIONALNI RAZVOJ |  |
| \*neposredno u Upravi, izvan sastava nižih ustrojstvenih jedinica Uprave | 1 |
| 5.1. Sektor za politiku regionalnoga razvoja | 1 |
| 5.1.1. Služba za politiku regionalnoga razvoja i koordinaciju | 1 |
| 5.1.1.1. Odjel za politiku regionalnoga razvoja | 5 |
| 5.1.1.2. Odjel za praćenje politike regionalnoga razvoja | 5 |
| 5.1.2. Služba za provedbu EU programa regionalnoga razvoja | 1 |
| 5.1.2.1. Odjel za uspostavu, nadzor i kontrolu sustava provedbe programa | 5 |
| 5.1.2.2. Odjel za evaluaciju i ugovaranje EU projekata | 5 |
| 5.1.2.3. Odjel za provedbu EU programa regionalnoga razvoja | 5 |
| 5.2. Sektor za otoke | 1 |
| 5.2.1. Služba za politiku razvoja otoka | 1 |
| 5.2.1.1. Odjel za razvojnu politiku otoka i međunarodnu suradnju | 5 |
| 5.2.1.2. Odjel za izradu planova i programa održivog razvoja otoka | 5 |
| 5.2.2. Služba za provedbu i praćenje otočnih razvojnih programa i projekata | 1 |
| 5.2.2.1. Odjel za pripremu i provedbu projekata održivog razvoja otoka | 5 |
| 5.2.2.2. Odjel za praćenje provedbe programa i projekata održivog razvoja otoka | 5 |
| 5.3. Sektor za provedbu razvojnih programa | 1 |
| 5.3.1. Služba za pripremu i provedbu razvojnih programa | 1 |
| 5.3.1.1. Odjel za pripremu provedbe razvojnih programa | 5 |
| 5.3.1.2. Odjel za ocjenjivanje, ugovaranje i praćenje razvojnih projekata | 5 |
| 5.3.1.3. Odjel za provedbu poticajnih mjera razvoja i državnih potpora | 5 |
| 5.3.2. Služba za podršku razvojnim projektima | 1 |
| 5.3.2.1. Odjel za pripremu projekata | 5 |
| 5.3.2.2. Odjel za provedbu projekata | 5 |
| Uprava za regionalni razvoj – ukupno | **80** |
| 6. SAMOSTALNA SLUŽBA ZA UNUTARNJU REVIZIJU | **8** |
| 7. SAMOSTALNA SLUŽBA ZA INFORMATIVNO-OBRAZOVNE AKTIVNOSTI | 1 |
| 7.1. Odjel za informativne aktivnosti o korištenju EU fondova | 5 |
| 7.2. Odjel za obrazovne aktivnosti o korištenju EU fondova | 5 |
| Samostalna služba za informativno-obrazovne aktivnosti – ukupno | **11** |
| Ministarstvo regionalnoga razvoja i fondova Europske unije – ukupno | 330 |

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

113 11.09.2013 Uredba o izmjenama i dopunama Uredbe o unutarnjem ustrojstvu Ministarstva regionalnog razvoja i fondova Europske unije

Uredba, NN 113/2013-2460